2016 жылдың 11-22 сәуір аралығында Қазақстан Республикасының Білім және ғылым министрлігінің Балалардың құқықтарын қорғау жөніндегі комитетінің бастамасымен «Қауіпсіз Интернет» ақпараттық науқаны жүргізіледі (бұдан әрі - науқан).

Науқанның басты мақсаты – кәмелетке толмағандардың, ата-аналар мен мұғалімдердің назарына агрессивті Интернет мазмұны мәселесіне хабардарлығын арттыруға бағытталған ақпаратты жеткізуді қамтамасыз ету, интернет-ресурстарды пайдаланудың мәдениетін арттыру, кәмелетке толмағандарға қатысты Интернет белсенділігін бақылаудағы Интернет қызметін ересек пайдаланушылардың жауапкершілігі.

Науқан іс-шаралар топтамасын қамтиды:

I. Дайындық кезеңі:

1. Органдар мен білім беру ұйымдарының интернет-ресурстарында, сонымен қатар ҚР БҒМ және БҒМ БҚҚК науқанынның дайындығы бойынша және өткізу туралы ақпаратты орналастыру.
2. Бұқаралық ақпарат құралдарында науқанының барысы туралы ақпараттарды жарыққа шығару.

II. Негізгі кезең:

1. Білім беру мекемелерінде Науқанның ашылуына орай мектепішілік жиындар, сынып сағаттар, т.б. іс-шараларды «Интернет дегеніміз не?», «Қауіпсіз Интернет» еліне саяхат», «Пайдалы және қауіпсіз интернет», «Балаларға бала кезінен бастап Қауіпсіз интернет қажет», «Интернет және біз» тақырыптарында өткізу.
2. Науқанның ақпараттық қолдауын қамтамасыз ету – плакаттар, буклеттер байқауларын, оқушылардың шығармашылық жұмыстары, «Қауіпсіз Интернет», «Мен интернет желісінде мейірімділікті іздеймін», «Интернет – менің өмірімде», «Желілік сұхбаттасудың этикеті» тақырыпытарында шығармалар байқауларын өткізу.
3. Білім беру ұйымдарында тәжірибелі бағдарламашылар, психологтардың қатысуымен кездесулер, сонымен қатар «Интернетке тәуелділіктің алдын алу», «Интернет: артықшылықтары мен кемшіліктері» тақырыбында әңгімелер мен пікірталас сайыстарын ұйымдастырып, өткізу.
4. Үй жағдайында Интернет-ресурстарды пайдалану жөнінде ата-аналар жиналыстарын ұйымдастырып, өткізу

**III. Күтілетін нәтижелер**

Осы шаралар нәтижесінде балалардың, ата-аналар мен мұғалімдердің интернет сауаттылығы өседі, тәрбие үрдісі қатысушыларының интернет қауіпсіздігінің параметрлері мен қағидаттары туралы хабардар болуы, интернет желісіндегі сұхбаттасушыға қатысты жауапкершілік мен құрметтеу сезімін қалыптастырады деп күтілуде.

**Балаларды қорғау комитеті**

**Қазақстан Республикасы Білім және ғылым министрлігі**